als_Latn dik_Latn sag_Latn
Rënia e të ardhurave doganore për vitin që lamë pas ka ndikuar si kurrë më parë në rritjen e barrës fiskale për 2014.
Në raportimet më të fundit që vijnë nga Ministria e Financave bëhet fjalë për një rënie të ardhurash nga tatimet dhe doganat bashkë që kapin një përqindje prej 5.4 për qind në krahasim me janarin e vitit 2014 ose në vlera neto 946 milionë lekë më pak.
Madje të dhënat konfirmojnë gjithashtu se, vlera e tyre ka qenë edhe më e ulët se e janarit 2013. Një ndër faktorët që kanë ndikuar në performancën e të ardhurave doganore për muajin janar 2015 janë rënia e të ardhurave nga renta minerare për shkak të rënies së eksporteve të naftës bruto dhe si pasojë e rënies së çmimit në bursë. Ministria e Financave nga ana tjetër pranon si arsye të dytë rënien e importit të karburanteve për shkak të rritjes së prodhimit vendas dhe rënies së çmimit të importit:
Gjithashtu financat pranojnë se, ka rënie të sasive të importit të karburanteve dhe cigareve për shkak të krijimit të rezervave në muajt e fundit të vitit 2014 për shkak të ndryshimit të nivelit të taksimit. Gjithashtu, bëhet me dije se importi i karburanteve ka rënë me 32 për qind në krahasim me një vit më parë. Por nga ana tjetër, importet e cigareve janë rritur me 44% për qind në krahasim me janarin e vitit që shkoi. Në muajin janar 2015, importet e mallrave ishin 0,2% në krahasim me janar 2014. Ministria e Financave planifikoi të grumbullonte në janar 2015 nga tatimet 1 miliard lekë më pak se, fakti 2014, ndërsa nga doganat 712 mln lekë më pak.
Rënia në vlerë neto e të ardhurave krahasuar me një vit më parë shihet shqetësuese nga ekspertët e ekonomisë, duke marrë në konsideratë se, qeveria raporton rritje ekonomike dhe barra fiskale është rritur edhe për 2015. Rënien më të madhe në arkëtimet e doganave në krahasim me janarin e vitit që shkoi e kanë pësuar të ardhurat nga TVSH. Në janar të vitit 2015, arkëtimet e TVSH në doganë ranë me 11 për qind në krahasim janarin e vitit 2014.
Në të ardhurat tatimore rënien më të madhe e kanë shënuar të ardhurat nga tatim fitimi, ku janë mbledhur 60% më pak se e njëjta periudhë e një viti më pare. Negative edhe rezultojnë TAP, taksat nacionale, të ardhurat jotatimore dhe të ardhurat vendore. Ministria e Financave ka pohuar se, përfshirja në zbatim e shumë ligjeve të reja dhe sistemi online kanë ndikuar negativisht, situatë që pritet të kompensohet në muajt në vijim.
als_Latn als_Latn als_Latn als_Latn als_Latn als_Latn